Ons trap vir ŉ groter saak!Christiaan Jansen, Lourens Swart en Jacques du Toit (Foto: Solidariteit Finansiële Dienste) Solidariteit Finansiële Dienste (SFD) glo dat elke persoon ŉ padkaart na finansiële vryheid moet hê en beywer homself om juis dit aan sy kliënte te bied. Vanuit hierdie siening het ŉ fietsrytoer vir ŉ groter saak die lig gesien. Drie dapper fietsryers geklee in spoggerige SFD-fietsryhemde pak die lang pad na Kaapstad aan. Met die wilskrag van ŉ leeu en deursettingsvermoë wat bewondering afdwing, durf hierdie manne honderde kilometers aan ten bate van fondse vir Akademia- en Sol-Tech- studielenings. Hulle het Saterdag, 24 April 2021 om 07:00 die oggend vanaf Sol-Tech se kampus weggespring en beoog om teen 8 Mei 2021 in Kaapstad aan te kom. “Ons kom amper daagliks in situasies waar ons onsself moet bemagtig en moet werk om ’n voorspoedige toekoms in ons land te verseker,” sê SFD. “Finansies is die laaste ding wat ŉ ambisieuse student moet terug hou. Ons wil deel word van hulle stories vir sukses. Daarom nooi SFD jou uit om ŉ donasie te maak ten bate van hierdie studiefondse en so ook deel te word van studente se blink toekoms.” Christiaan Jansen, Lourens Swart en Jacques du Toit (Foto: Solidariteit Finansiële Dienste) Kom, wees deel van die avontuur! Dit is so maklik soos ŉ klein donasie en jy het ŉ paar kilometer namens ŉ voornemende student en ŉ blink toekoms getrap. Besoek gerus SFD se Facebook-blad om te sien hoe vorder die drie dapper trappers: https://www.facebook.com/solidariteitfinansieledienste Wees deel van ŉ Akademia-suksesstorie As jy wil bydra tot ŉ Akademia-studielening kan jy ŉ donasie maak by: https://www.beweeg.co.za/beweging-afdelings/akademia/ Of jy kan ŉ EFT-donasie maak deur die volgende bankbesonderhede gebruik te maak: Rekeninghouer: Akademia Kampus Trust Bank: FNB Rekeningnommer: 62857561445 Takkode: 210554 Wees deel van ŉ Sol-Tech-suksesstorie As jy wil bydra tot ŉ Sol-Tech-studielening kan jy ŉ donasie maak by: https://www.beweeg.co.za/beweging-afdelings/soltech/ Of jy kan ŉ EFT-donasie maak deur die volgende bankbesonderhede gebruik te maak: Rekeninghouer: Sol-Tech Kampus Trust Bank: FNB Rekeningnommer: 62857561338 Takkode: 210554 Die roete wat die drie fietsryers gaan volg